Iepirkums “Dūmvadu, to pakāju un ventilācijas kanālu tīrīšanas darbi dzīvojamās mājas Ropažu pagastā, kuru pārvaldnieks ir sabiedrība ar ierobežotu atbildību “Vilkme”” (ID Nr. VILKME 2024/4)

APSTIPRINĀTS



SIA “VILKME”

iepirkuma komisijas 
2024.gada 28.marta sēdē

Protokols Nr. VILKME 2024/4-1
IEPIRKUMA 
(organizēta Publisko iepirkumu likuma 9. panta kārtībā)

“Dūmvadu, to pakāju un ventilācijas kanālu tīrīšanas darbi dzīvojamās mājas Ropažu pagastā, kuru pārvaldnieks ir sabiedrība ar ierobežotu atbildību “Vilkme””
ID Nr. VILKME 2024/4
NOLIKUMS

Silakrogā, 2024

1 Vispārīgā informācija

1 Iepirkuma mērķis ir finanšu līdzekļu racionāla izmantošana, izvēloties zemākās cenas piedāvājumu, iepirkuma līguma noslēgšanai. 

1 Iepirkuma identifikācijas numurs: VILKME 2024/4.
1 Pasūtītāja rekvizīti:
	Pasūtītāja nosaukums:
	SIA “Vilkme”

	Adrese:
	Priedes 4- 57, Silakrogs, Ropažu novads, LV-2133

	Reģ. Nr:
	40103073411

	Kontaktpersona:
	Namu pārvaldniece Baiba Pirtniece
tālr. 27477460, e-pasts: baiba.pirtniece@vilkme.lv 

	Tālruņa Nr.
	67901050

	e-pasta adrese
	vilkme@vilkme.lv


1 Iepirkuma priekšmets:

1 Iepirkuma priekšmets – dūmvadu, to pakāju un ventilācijas kanālu tīrīšanas darbi dzīvojamās mājas Ropažu pagastā, kuru pārvaldnieks ir sabiedrība ar ierobežotu atbildību “Vilkme” saskaņā ar Tehnisko specifikāciju (2.pielikums), kā arī iepirkuma līguma (5.pielikums) nosacījumiem. Tehniskā specifikācija satur minimālās prasības attiecībā uz iepirkuma priekšmetu. 
1 Iepirkuma priekšmeta CPV kods: 50700000-2.
1 Pretendents iesniedz vienu piedāvājumu par visu iepirkuma priekšmetu kopā. Pretendents nevar iesniegt piedāvājuma variantus.

1 Iepirkuma līguma izpildes vieta, līguma noslēgšanas laiks un darbības termiņš:

1 Iepirkuma līguma izpildes vietas ir norādītas nolikuma 6.pielikumā.
1 Iepirkuma līguma plānotais noslēgšanas laiks: 2024.gada aprīlis. 
1 Līguma termiņš: 24 mēneši vai līdz brīdim, kad līguma ietvaros kopējā samaksa par saņemtajiem pakalpojumiem sasniedz 41 990,00 EUR bez PVN. Ja minētajā termiņā nav izlietota visa piedāvātā līgumcena, līgums uzskatāms par automātiski pagarinātu uz vēl turpmākajiem 12 mēnešiem, pie nosacījuma, ka netiek pārsniegta šajā punktā noteiktā kopējā līgumcena. Līguma kopējais termiņš nedrīkst pārsniegt 60 mēnešus.
1 Pretendenta iespējas iepazīties un saņemt konkursa nolikumu 
1 Pretendents var iepazīties ar nolikumu Pasūtītāja pircēja profilā Elektronisko iepirkumu sistēmas (turpmāk - EIS) e-konkursu apakšsistēmas vietnē: https://www.eis.gov.lv/EKEIS/Supplier/Organizer/8042;
1 ja Pretendents ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūta Pretendentam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pretendentiem ir pienākums sekot informācijai, kas tiks publicēta par šo iepirkumu e-konkursu apakšsistēmā vietnē, kur pieejama iepirkuma dokumenti. Ja minētās ziņas Pasūtītājs ir ievietojis https://www.eis.gov.lv/EKEIS/Supplier/Organizer/8042, tiek uzskatīts, ka ieinteresētā persona ir saņēmusi papildu informāciju;

1 ja jautājums saņemts ārpus Pasūtītāja noteiktā darba laika (t.i., pirmdiena 8:30-18:30, otrdiena-ceturtdiena 8:00-17:00, piektdiena 08:00-14:00), tad tas tiek uzskatīts par saņemtu nākamajā darba dienā;

1 ar nolikumu un tā pielikumiem drukātā veidā, kuri ir nolikuma neatņemamas sastāvdaļas, var iepazīties katru darba dienu noteiktajā darba laikā Pasūtītāja telpās, iepriekš piesakoties pie nolikumā norādītās kontaktpersonas. 

1 Piedāvājumu iesniegšanas un atvēršanas vieta, datums, laiks un kārtība
1 saskaņā ar Publisko iepirkumu likuma (turpmāk – PIL) 39.panta pirmo daļu piedāvājumi ir iesniedzami elektroniski, izmantojot EIS e-konkursu apakšsistēmu;

1 lai Pretendents iesniegtu piedāvājumu EIS e-pasūtījumu apakšsistēmā rīkotā iepirkuma procedūrā, tas reģistrējas EIS (reģistrācijas informāciju sk. šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības;

1 piedāvājums jāiesniedz elektroniski, izmantojot EIS e-konkursu apakšsistēmu, līdz 2024.gada 16.aprīļa plkst. 09:30;

1 komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2024.gada 16.aprīlī plkst. 13:30 Pasūtītāja telpās;

1 ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējam;

1 piedāvājumu atvēršanas sanāksmē var piedalīties visi Pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;

1 piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus piedāvājumu elektroniskai saņemšanai;

1 piedāvājumus atver vienlaikus elektroniskajā informācijas sistēmā, nosaucot vai pircēja profilā publicējot Pretendentu, piedāvājuma iesniegšanas datumu un laiku un piedāvāto cenu.
1 Cita informācija

1 Informācijas apmaiņa starp Pasūtītāju un Pretendentiem notiek elektroniski vai pa pastu. 
1 Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
2 PIEDĀVĀJUMA NOFORMĒJUMS UN SATURS
2 Piedāvājuma noformējuma prasības:

2 Piedāvājums jāiesniedz elektroniski EIS e-konkursu apakšsistēmā, izmantojot vienu no šādiem veidiem:

2.1.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

2.1.1.2. elektroniski aizpildāmos dokumentus elektroniski sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

2.1.1.3. elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
2 Piedāvājuma sagatavošana:

2 atlases dokumenti, Tehniskais piedāvājums un Finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski un jāpievieno tam paredzētajā iepirkuma procedūras profila sadaļā;

2 iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem pieteikumu, Tehnisko specifikāciju/ Tehnisko piedāvājumu un Finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);

2 Pretendents piedāvājumu iesniedz latviešu valodā. Ja Pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā;

2 piedāvājumam pilnībā jāatbilst nolikumā un tā pielikumos minētajām prasībām. Visi piedāvājuma pielikumi ir tā neatņemamas sastāvdaļas.

2 Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

2.3. Visai Pretendenta piedāvājumā sniegtajai informācijai ir jābūt patiesai. Ja Pasūtītāja iepirkuma komisijai (turpmāk – Komisija) rodas šaubas par Pretendenta piedāvājumā sniegto informācijas patiesību vai dokumenta autentiskumu, tai ir tiesības pieprasīt, lai, Pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz normatīvajos aktos noteiktajā kārtībā apliecinātu dokumenta kopiju.

2.4. Pretendentam nolikuma 2.3.punktā minētie dokumenti ir jāiesniedz Komisijas norādītajā termiņā.
3 PRETENDENTU ATLASES PRASĪBAS un iesniedzamie dokumenti
3 Pretendenta izslēgšanas nosacījumi:

3 Pasūtītājs izslēdz Pretendentu no turpmākās dalības iepirkumā, kā arī neizskata Pretendenta piedāvājumu jebkurā no šādiem gadījumiem: 

3 Pretendents vai persona, kura ir Pretendenta valdes vai padomes loceklis, pārstāvēttiesīgā persona, prokūrists vai persona, kura ir pilnvarota pārstāvēt Pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

3.1.1.1.1. noziedzīgas organizācijas izveidošanu, vadīšanu, iesaistīšanos tajā vai tās sastāvā ietilpstošā organizētā grupā vai citā noziedzīgā formējumā vai piedalīšanos šādas organizācijas izdarītos noziedzīgos nodarījumos,
3.1.1.1.2. kukuļņemšanu, kukuļdošanu, kukuļa piesavināšanos, starpniecību kukuļošanā, neatļautu piedalīšanos mantiskos darījumos, neatļautu labumu pieņemšanu, komerciālu uzpirkšanu, prettiesiska labuma pieprasīšanu, pieņemšanu vai došanu, tirgošanos ar ietekmi,
3.1.1.1.3. krāpšanu, piesavināšanos vai noziedzīgi iegūtu līdzekļu legalizēšanu,
3.1.1.1.4. terorismu, terorisma finansēšanu, teroristu grupas izveidi vai organizēšanu, ceļošanu terorisma nolūkā, terorisma attaisnošanu, aicinājumu uz terorismu, terorisma draudiem vai personas vervēšanu vai apmācīšanu terora aktu veikšanai,
3.1.1.1.5. cilvēku tirdzniecību,
3.1.1.1.6. izvairīšanos no nodokļu vai tiem pielīdzināto maksājumu samaksas;

3 Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu "Par nodokļiem un nodevām" vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;

3 Pretendents ir ārzonā reģistrēta juridiskā persona vai personu apvienība vai arī Latvijā reģistrēta kandidāta vai Pretendenta vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība;

3 ir pasludināts Pretendenta maksātnespējas process, apturēta Pretendenta saimnieciskā darbība, Pretendents tiek likvidēts;

3 iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas loceklis, eksperts vai iepirkuma komisijas sekretārs ir saistīts ar Pretendentu Publisko iepirkumu likuma 25. panta pirmās vai otrās daļas izpratnē vai ir ieinteresēts kāda Pretendenta izvēlē, un Pasūtītājam nav iespējams novērst šo situāciju ar Pretendentu mazāk ierobežojošiem pasākumiem;

3.1.2. nolikuma 3.1.punktā minētie izslēgšanas iemesli attiecas arī uz jebkuru no šādām personām:

3.1.2.1. uz personālsabiedrības biedru, ja Pretendents ir personālsabiedrība;

3.1.2.2. Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

3.1.2.3. uz Pretendenta norādīto apakšuzņēmēju, kura veicamo darbu vai sniedzamo pakalpojumu vērtība ir vismaz 10 000 euro;

3.1.2.4. nolikuma 3.1.1.1.- 3.1.1.3. punkts — uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē;

3.1.2.5. nolikuma 3.1.1.1., 3.1.1.2. un 3.1.1.5. punkts — uz Pretendenta patieso labuma guvēju;
3.1.3. uz Pretendentu, kuram būtu piešķiramas līguma slēgšanas tiesības, Pretendenta valdes un padomes locekli, Patiesā labuma guvēju, pārstāvēttiesīgo personu un prokūristu, personu, kura ir pilnvarota pārstāvēt Pretendentu darbībās, kas saistītas ar filiāli, personālsabiedrības biedru, tā valdes un padomes loceklis, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, Pretendenta norādīto apakšuzņēmēju, tā valdes un padomes loceklis, patiesā labuma guvēju, pārstāvēttiesīgo personu un prokūristu un personu, kura ir pilnvarota pārstāvēt apakšuzņēmēju darbībās, kas saistītas ar filiāli, un personālsabiedrības biedru, tā valdes un padomes loceklis, patiesā labuma guvēju, pārstāvēttiesīgo personu un prokūristu, ja apakšuzņēmējs ir personālsabiedrība, ja Pasūtītājs atbilstoši normatīvajiem aktiem publisko iepirkumu jomā ir paredzējis iespēju veikt tiešus maksājumus apakšuzņēmējam, ir attiecināmi Starptautisko un Latvijas Republikas nacionālo sankciju likuma 11.1panta pirmajā daļā minētie nosacījumi.
3 Nolikuma 3.1.punktā minēto apstākļu esamību Pasūtītājs pārbauda tikai attiecībā uz Pretendentu, kuram būtu piešķiramas līguma slēgšanas tiesības atbilstoši iepirkuma nolikumā noteiktajām prasībām un kritērijiem.
3 Pretendents, t.sk., visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja Pretendents plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
3 Prasību izpildei iesniedzami šādi dokumenti:

3 ja attiecīgā persona ir reģistrēta citā valstī, jāiesniedz attiecīgajā valstī izsniegta uzņēmuma reģistrācijas apliecība vai izziņa (-s), kas apliecina reģistrāciju. Par Latvijas Republikā reģistrētu Pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv.
3 Pretendenta profesionālās un tehniskās spējas ir pietiekamas savlaicīgai un kvalitatīvai darbu veikšanai:
3 Pretendents iepriekšējo 3 (trīs) gadu laikā (tas ir, 2021., 2022., 2023. un 2024.gadā līdz piedāvājuma iesniegšanas brīdim) ne mazāk kā 10 daudzdzīvokļu dzīvojamām mājām ir sniedzis skursteņslauķa pakalpojumus.
3 Pretendents iepirkuma līguma izpildei nodrošinās vismaz vienu sertificētu skursteņslaucītāju.

3 Prasību izpildei iesniedzami šādi dokumenti: 
3 Lai apliecinātu 3.4.1. punktā noteikto prasību izpildi, pārskats sagatavojams atbilstoši pielikumā Nr.3 norādītajai formai. Jānorāda informācija par objektu, kas atbilst minētajām prasībām.
3 Lai apliecinātu atbilstību 3.4.2. punktā minētajai prasībai, jāiesniedz attiecīgā speciālista sertifikāts vai brīvā formā sagatavota informācija par to, kurā publiski pieejamā datu bāzē pasūtītājs minēto infomāciju var iegūt.
4 PRASĪBAS APAKŠUZŅĒMĒJIEM UN IESNIEDZAMIE ATLASES DOKUMENTI
4 Ja Pretendents Iepirkuma līguma izpildei plāno piesaistīt apakšuzņēmējus, kuru veicamo darbu vērtība ir vismaz 10 000,00 EUR bez PVN, Pretendents atlases dokumentiem pievieno informāciju par apakšuzņēmējiem, kurā norāda attiecīgos apakšuzņēmējus un tiem nododamo līguma daļu (atbilstoši nolikuma 7.pielikumā pievienotajai formai) un brīvā formā sagatavotu apakšuzņēmēja rakstisku piekrišanu veikt tam uzticētos darbus, jānorāda veicamie darbi.

5 Prasības PRETENDENTIEM un iesniedzamie ATLASES dokumenti piegādātāju apvienības gadījumā

5 Piegādātāju apvienība piedāvājuma atlases dokumentiem pievieno savstarpēju vienošanos, ko parakstījuši pušu paraksttiesīgie pārstāvji un kurā precīzi atspoguļots nolūks vienošanās noslēgšanai un atbildības sadalījums.

5 Pasūtītājs gadījumā, ja iepirkuma rezultātā tiktu izvēlēts piegādātāju apvienības piedāvājumu, var prasīt, lai apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
6 CITI Iesniedzamie ATLASES dokumenti

6 Pretendenta pieteikums dalībai iepirkumā (sagatavots atbilstoši iepirkuma nolikuma 1.pielikumam).
6 Dokuments, kas apliecina piedāvājumu parakstījušās personas tiesības pārstāvēt Pretendentu. Dokuments nav jāiesniedz, ja Pasūtītājs minēto informāciju var iegūt no Uzņēmumu reģistra.
6 Ārvalstīs reģistrēts vai dzīvojošs Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendentu nav attiecināmi nolikuma 3.1.punktā noteiktie izslēgšanas nosacījumi (saskaņā ar Publisko iepirkumu likuma 41.panta trešo daļu ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu).
6 Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai nolikumā noteiktajām Pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu
, lai apliecinātu, ka tas atbilst paziņojumā par līgumu vai nolikumā noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, un par tā norādīto apakšuzņēmēju, kurš veic vismaz 10 % (desmit procenti) no Piegādes līguma vērtības. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma nolikumā noteiktajām pretendentu atlases prasībām, Komisija jebkurā brīdī iepirkuma procedūras laikā var lūgt Pretendentam iesniegt visus vai daļu no dokumentiem, kas apliecina atbilstību nolikumā noteiktajām pretendentu atlases prasībām.
7 Tehniskais piedāvājums 
7 Tehnisko piedāvājumu sagatavo saskaņā ar Tehnisko specifikāciju (2.pielikums). Tehniskajā piedāvājumā jānorāda Pretendenta piedāvājums Pasūtītāja noteiktajām prasībām. Pretendenta Tehniskajam piedāvājumam pilnībā jāatbilst Tehniskās specifikācijas prasībām. 
8 Finanšu piedāvājums 

8 Finanšu piedāvājumā norāda kopējo cenu, par kādu tiks veikti Tehniskajā specifikācijā noteiktie darbi. Finanšu piedāvājumu sagatavo atbilstoši nolikumam pievienotajai Finanšu piedāvājuma formai (4.pielikums). 

8 Cenā jābūt ietvertiem visiem nodokļiem un nodevām, kā arī visām administrācijas, dokumentu sagatavošanas, saskaņošanas, transporta, piegādes un citām izmaksām, kas saistītas ar darbu izpildi saskaņā ar Tehnisko specifikāciju un līguma projekta prasībām.

8 Ja Pretendenta Tehniskajā un Finanšu piedāvājumos nebūs ietvertas precīzas ziņas par iekārtām, darbiem, materiāliem vai pakalpojumiem, kas nepārprotami nepieciešami darbu izpildei, tad visas attiecīgo iekārtu, darbu, materiālu, pakalpojumu u.c. izmaksas, kas radīsies darbu laikā, tiks uzskatītas par neattiecināmām un netiks atmaksātas.

9 PiedāvājumU vērtēšana 

9 Vispārīgie noteikumi

9 Iepirkuma piedāvājumus izskata iepirkuma komisija, kas izvērtē Pretendentu un tā piedāvājumu atbilstību nolikuma prasībām un izvēlas zemākās cenas piedāvājumu. Komisija darbojas un lēmumus pieņem slēgtā sēdē.
9 Nepieciešamības gadījumā Pretendenta sniegtās informācijas precizēšanai un pilnīgai piedāvājuma izvērtēšanai komisija var pieprasīt Pretendentam papildu paskaidrojumus.

9 Piedāvājuma noformējuma pārbaude

9 Piedāvājumu noformējuma pārbaudes laikā iepirkumu komisija pārbauda, vai iesniegtie piedāvājumi sagatavoti un noformēti atbilstoši nolikuma 2.sadaļā norādītajām prasībām.

9 Ja piedāvājums nav noformēts atbilstoši nolikuma prasībām, iepirkuma komisija var lemt par piedāvājuma tālāku izskatīšanu.

9 Pretendentu atlase

9 Pēc piedāvājuma noformējuma pārbaudes komisija veic Pretendentu atlasi.

9 Pretendentu atlases laikā iepirkumu komisija veic Pretendenta atbilstības pārbaudi nolikuma 3.-6.sadaļu prasībām. 

9 Ja kāds no iesniegtajiem dokumentiem neapliecina Pretendenta atbilstību izvirzītajiem Pretendenta atlases nosacījumiem vai Pretendents ir iesniedzis nepatiesu informāciju savas kvalifikācijas novērtēšanai, vai vispār nav sniedzis informāciju, iepirkumu komisija turpmāk tā piedāvājumu neizskata. 

9 Tehnisko piedāvājumu atbilstības pārbaude

9 Pēc Pretendentu atlases komisija veic Tehnisko piedāvājumu atbilstības pārbaudi.
9 Tehnisko piedāvājumu atbilstības pārbaudes laikā komisija izvērtē Tehnisko piedāvājumu atbilstību nolikuma prasībām.
9 Ja Pretendenta Tehniskais piedāvājums neatbilst nolikuma prasībām, komisija turpmāk šo piedāvājumu neizskata.
9 Finanšu piedāvājumu atbilstības pārbaude

9 Pēc Tehnisko piedāvājumu vērtēšanas komisija veic Finanšu piedāvājumu atbilstības pārbaudi.
9 Finanšu piedāvājumu atbilstības pārbaudes laikā komisija izvērtē Finanšu piedāvājumu atbilstību nolikuma prasībām.
9 Vērtējot Finanšu piedāvājumu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas.
9 Ja Pasūtītājam piedāvājums šķitīs nepamatoti lēts, Pasūtītājs rīkosies atbilstoši Publisko iepirkumu likuma 53.pantam.
9 Ja Pretendenta Finanšu piedāvājums neatbilst nolikuma prasībām vai tas tiek atzīts par nepamatoti lētu, komisija turpmāk šo piedāvājumu neizskata.

9 Komisija ir tiesīga piedāvājumu atbilstības pārbaudi veikt tikai Pretendentam, kuram būtu piešķiramas iepirkuma līguma slēgšanas tiesības. 
9 Komisija pēc saviem ieskatiem nepieciešamības gadījumā ir tiesīga izvēlēties citu Pretendentu iesniegto piedāvājumu vērtēšanas posmu secību (piem., vispirms nosakot zemākās cenas piedāvājumu un detalizētu vērtēšanu veicot tikai šim piedāvājumam), lai iespējami efektīvākā un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā iepirkuma komisija ievēro nolikumā noteikto piedāvājuma izvēles kritēriju, izvirzītās atlases prasības, Tehniskās specifikācijas un PIL 2.pantā ietvertos likuma mērķus.
9 Uzvarētāja noteikšana

9 Iepirkumu komisija izvēlas zemākās cenas piedāvājumu no piedāvājumiem, kas atbilst nolikuma prasībām un piedāvājums nav nepamatoti lēts.
9 Vērtējot piedāvājumu, iepirkumu komisija ņem vērā tā kopējo cenu bez pievienotās vērtības nodokļa.
9 Gadījumā, ja diviem vai vairākiem Pretendentiem ir vienādas cenas, par uzvarētāju tiks atzīts Pretendents, kurš piedāvājumā būs ietvēris informāciju par skaitliski vairāk sertificētiem skursteņslauķiem. Ja arī minētais skaits ir vienāds, uzvarētāja noteikšanai tiks veikta izloze.

9 Jebkurā piedāvājumu novērtēšanas stadijā Komisija var pieņemt lēmumu par eksperta pieaicināšanu piedāvājuma izvērtēšanai, informācijas pieprasījumiem, kā arī citus lēmumus, kas ir nepieciešami piedāvājumu pilnīgai izvērtēšanai saskaņā ar šo nolikumu un Publisko iepirkumu likumu.
9 Pasūtītājs triju darbdienu laikā pēc lēmuma pieņemšanas vienlaikus informē visus Pretendentus par pieņemto lēmumu attiecībā uz iepirkuma līguma slēgšanu.
10 Iepirkuma līgums

10 Iepirkuma Līguma projekta teksts ir pievienots nolikumam kā Pielikums Nr.5. Līguma grozījumi veicami Publisko iepirkumu likuma 61.pantā noteiktajos gadījumos un kārtībā.
10 Pirms iepirkuma līguma slēgšanas tiesību piešķiršanas, lai pārbaudītu, vai Pretendents nav izslēdzams no dalības nolikuma 3.1.punktā minēto nosacījumu dēļ:

10.2.1. iepirkumu komisija Publisko iepirkumu likuma 9.pantā noteiktajā kārtībā pārbauda, vai uz Pretendentu, kam būtu piešķiramas līguma slēgšanas tiesības, (t.sk., katru Pretendenta norādīto personu, uz kuras iespējām Pretendents balstās, un katru Piegādātāju apvienības dalībnieku (t.sk. personālsabiedrības biedru) neattiecas nolikuma 3.1.punktā minētie izslēgšanas nosacījumi;
10.2.2. komisija informāciju par Starptautisko un Latvijas Republikas nacionālo sankciju likuma 11.1panta pirmās daļas nosacījumu pārbauda: http://sankcijas.kd.gov.lv/, https://sanctionssearch.ofac.treas.gov/, https://data.europa.eu/euodp/data/dataset/consolidated-list-of-persons-groups-and-entities-subject-to-eu-financial-sanctions un https://www.sanctionsmap.eu/#/main.

10 Pretendentam tiek piešķirtas iepirkuma līguma slēgšanas tiesības, ja saņemtā informācija apliecina, ka uz Pretendentu nav attiecināmi nolikuma 3.1.punktā minētie izslēgšanas nosacījumi.

10 Gadījumā, ja iepirkuma uzvarētājs nav ieradies parakstīt iepirkuma līgumu Pasūtītāja noteiktajā termiņā (kas nav mazāks par 5 darba dienām) vai arī nav iesniedzis nolikumā noteiktajā kārtībā pieprasīto dokumentu, Pasūtītājam ir tiesības uzskatīt, ka Pretendents ir atteicies no līguma slēgšanas un lemt par iepirkuma līguma slēgšanu ar Pretendentu, kura piedāvājums tika atzīts kā nākamais zemākās cenas piedāvājums. Ja pieņemts lēmums slēgt līgumu ar pretendentu, kurš piedāvājis nākamo zemākās cenas piedāvājumu, bet tas atsakās līgumu slēgt, pasūtītājs pieņem lēmumu pārtraukt iepirkumu, neizvēloties nevienu piedāvājumu.

10 Pirms lēmuma pieņemšanas par līguma noslēgšanu ar Pretendentu, kurš piedāvājis nākamo zemākās cenas piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu.

11 IEPIRKUMA komisijas tiesības un pienākumi

11 Iepirkuma komisijas tiesības:
11 Pieprasīt, lai Pretendents precizē informāciju par savu piedāvājumu, ja tas nepieciešams piedāvājuma noformējuma pārbaudei, atlasei un atbilstības pārbaudei, kā arī vērtēšanai un salīdzināšanai.

11 Pieaicināt ekspertu ar padomdevēja tiesībām.

11 Lemt par piedāvājuma tālāku izskatīšanu, ja piedāvājums nav noformēts atbilstoši nolikuma minētajām prasībām.

11 Noraidīt piedāvājumu, ja tiek konstatēts, ka ir iesniegts nolikuma prasībām neatbilstošs piedāvājums vai ir sniegta nepilnīga vai nepatiesa informācija.

11 Izvēlēties tikai tos piedāvājumus, kas atbilst visām izvirzītajām nolikuma prasībām. 

11 Iepirkuma komisijas pienākumi:
11 Nodrošināt iepirkuma norisi un dokumentēšanu.

11 Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

11 Laikā no piedāvājuma iesniegšanas līdz tā atvēršanai aizliegts sniegt informāciju par citu piedāvājuma esamību.

11 Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.

12 Pretendenta tiesības un pienākumi

12 Pretendenta tiesības:
12 Apvienoties ar citiem Pretendentiem un iesniegt vienu kopēju piedāvājumu.

12 Iesniedzot piedāvājumu, pieprasīt apliecinājumu, ka piedāvājums ir saņemts.
12 Pieprasīt papildu informāciju par nolikumu.

12 Līdz piedāvājumu iesniegšanas termiņa beigām grozīt vai atsaukt iesniegto piedāvājumu.

12 Piedalīties piedāvājumu atvēršanas sanāksmē.
12 Pretendenta pienākumi:
12 Sagatavot piedāvājumu atbilstoši nolikuma prasībām.

12 Papildus informāciju pieprasīt rakstveidā.

12 Sniegt patiesu informāciju.

12 Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.

12 Segt visas izmaksas, kas saistītas ar piedāvājumu sagatavošanu un iesniegšanu.

12 Negrozīt savu piedāvājumu pēc piedāvājumu iesniegšanas termiņa beigām.

13 Pielikumi:
13 Pielikums Nr.1- Pretendenta pieteikums par piedalīšanos iepirkumā,

13 Pielikums Nr.2- Tehniskā specifikācija/ Tehniskais piedāvājums,

13 Pielikums Nr.3- Pieredzes pārskats,

13 Pielikums Nr.4- Finanšu piedāvājums,

13 Pielikums Nr.5- Līguma projekts,
13 Pielikums Nr.6- Ēku saraksts,
13 Pielikums Nr.7- Informācija par pretendenta piesaistītajiem apakšuzņēmējiem.
1.pielikums

Pretendenta pieteikums par piedalīšanos

IEPIRKUMĀ

“Dūmvadu, to pakāju un ventilācijas kanālu tīrīšanas darbi dzīvojamās mājas Ropažu pagastā, kuru pārvaldnieks ir sabiedrība ar ierobežotu atbildību “Vilkme””
Identifikācijas Nr. VILKME 2024/4
Ar šī pieteikuma iesniegšanu mēs, _________________, reģ. Nr.______________________, 
(pretendenta nosaukums)
tā
personā
(vadītāja vai pilnvarotās personas vārds un uzvārds)
· apliecinām, ka esam pienācīgi iepazinušies ar Tehnisko specifikāciju, tajā skaitā ar tajā ietvertajiem darbu apjomiem, pielietojamiem materiāliem un prasībām, kā arī objektiem, un atsakās saistībā ar to izvirzīt jebkāda satura iebildumus vai pretenzijas. Pretendents apliecina, ka Tehniskajā specifikācijā paredzētais risinājums ir realizējams, nepārkāpjot normatīvo aktu prasības un publiskos ierobežojumus, un atbilstoši līguma noteikumiem un ka līguma cenā iekļauti visi ar darba veikšanu atbilstoši Tehniskajai specifikācijai un līgumam saistītie izdevumi;
· apņemamies ievērot Iepirkuma nolikumu;
· atzīstam sava pieteikuma un piedāvājuma spēkā esamību 100 (viens simts) dienas no piedāvājumu atvēršanas dienas, bet gadījumā, ja tiek atzīts par uzvarētāju – līdz attiecīgā līguma noslēgšanai;
· apliecinām, ka visas sniegtās ziņas ir patiesas;
· apņemamies (ja pasūtītājs izvēlējies šo piedāvājumu) veikt darbus un izpildīt pārējās saistības tādos apjomos un termiņos, kas noteikti Iepirkuma nolikumā, tehniskajā specifikācijā, līguma projektā un savā piedāvājumā;
· nekādā veidā neesam ieinteresēti nevienā citā piedāvājumā, kas iesniegts šajā iepirkumā;
· apliecina, ka atbilst šādam uzņēmuma statusam (skat. Skaidrojumu: https://www.iub.gov.lv/lv/skaidrojums-mazie-un-videjie-uznemumi) (vajadzīgo pasvītrot):

· mazais uzņēmums,

· vidējais uzņēmums,

· lielais uzņēmums;

· apliecina, ka uz piedāvājuma iesniegšanas brīdi Pretendentam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Ar šo mēs iesniedzam savu piedāvājumu, kas sastāv no šī pieteikuma, kam pievienoti pretendentu atlases dokumenti, tehniskais un finanšu piedāvājums, kā arī pārējie Iepirkuma nolikumā noteiktie dokumenti.
INFORMĀCIJA PAR PRETENDENTU:
	1.
	Nosaukums:

	2.
	Adrese:

	3.
	Kontaktpersona :

	4.
	Telefons:

	5.
	E-pasts:

	6. 
	Finanšu rekvizīti:

	Bankas nosaukums:
	

	Bankas adrese (tai skaitā pilsēta, valsts, pasta indekss):
	

	Bankas kods:
	

	Konta numurs:
	


Pretendenta paraksttiesīgās personas vārds,
uzvārds, amats:


2.pielikums 

Tehniskā specifikācija/ Tehniskais piedāvājums
	N.
p.k.
	Tehniskā specifikācija
	Tehniskais piedāvājums

	1.
	Pretendentam dūmvadu un ventilācijas kanālu tīrīšana jāveic patstāvīgi ar savām iekārtām, inventāru un citiem līdzekļiem, atbilstoši 19.04.2016. MK noteikumiem Nr. 238 “Ugunsdrošības noteikumi”
	

	2.
	Pretendentam dūmvadu tīrīšana sabiedrības ar ierobežotu atbildību “Vilkme” pārvaldīšanā esošās daudzdzīvokļu dzīvojamās mājas jāveic patstāvīgi 1 (vienu) reizi gadā (pirms apkures sezonas sākuma līdz 1. novembrim), dabīgās ventilācijas kanālu pārbaude un tīrīšana jāveic saskaņā ar 19.04.2016. MK noteikumu Nr.238 “Ugunsdrošības noteikumi” 80.punktu, bet ne mazāk kā 1 (vienu) reizi līguma darbības laikā.
	

	3.
	Pretendentam pēc iepirkuma līguma noslēgšanas 10 (desmit) darba dienu laikā jāiesniedz Pasūtītājam plānotais dūmvadu un dabīgās ventilācijas kanālu tīrīšanas grafiks.
	

	4.
	Par plānotajiem dūmvadu un dabīgās ventilācijas kanālu tīrīšanas darbiem Pretendentam regulāri jānodrošina informācija Pasūtītājam, lai Pasūtītājs varētu veikt katras daudzdzīvokļu dzīvojamās mājas īpašnieku informēšanu (ar vēstulēm vai paziņojumiem kāpņu telpās) vismaz vienu nedēļu iepriekš pirms darbu uzsākšanas un ja dūmenis ir paredzēts tīrīšanai no augšas, nodrošinātu piekļuvi tam no jumta (LBN-231-15354).
	

	5.
	Ierašanās objektā pēc Pasūtītāja izsaukuma (pa telefonu) 3 (trīs) dienu laikā un radušās situācijas likvidācija.
	

	6.
	10 (desmit) darba dienu laikā pēc pieteikuma iesniegšanas izsniedz tehniskos noteikumus/norādījumus (rakstveidā) par ieceri izbūvēt, pārbūvēt vai rekonstruēt apkures ietaises.
	

	7.
	Pretendentam piedāvājuma finanšu pozīcijās jāiekļauj izmaksas par būvgružu utilizāciju, izmaksas par piekļūšanu dūmvadu, ventilācijas kanālu tīrīšanai, un visas citas izmaksas, kas saistītas ar darbu veikšanu.
	

	8.
	Izpildot darbus, Pretendentam jānodrošina atbilstoši  darba drošības apstākļi, kas nepieciešami personu un īpašumu drošībai, tajā skaitā Pretendents ir atbildīgs par jumta seguma un citu ēkas konstruktīvo elementu, tai skaitā trešo personu īpašuma, tehniskā stāvokļa nepasliktināšanu.
	

	9.
	Izpildot darbus, Pretendentam ir jānodrošina kvalificēts personāls.
	

	10.
	Nekvalitatīva dūmvadu un ventilācijas vadu tīrīšana vai līguma noteikumiem neatbilstoša pakalpojuma trūkumu novēršanu izpildītājs veic uz sava rēķina (bez maksas) ne vēlāk kā 5 (piecu) kalendāro dienu laikā no pretenzijas par konstatētajām neatbilstībām nosūtīšanas dienas.
	

	11.
	Pēc katras ēkas dūmvadu un dūmeņu ventilācijas kanālu tīrīšanas pabeigšanas Pretendents:
	

	11.1.
	Sastāda aktu (elektroniskā veidā) par dūmvadu un dabīgās ventilācijas kanālu tīrīšanas rezultātiem atbilstoši MK noteikumu Nr. 238 “Ugunsdrošības noteikumi” 72.punktam;
	

	11.2. 
	Sastāda defekta aktu (elektroniskā veidā) par dūmvadu un ventilācijas kanālu tehnisko stāvokli, ja konstatēti defekti, pievienojot fotogrāfijas, videoierakstus vai citu pārbaudē izmantoto ierīču rādījumu rezultātus;
	

	11.3.
	Sastāda darbu pieņemšanas – nodošanas aktu ( elektroniskā veidā) par faktiski paveiktajiem darbiem, pieņemšanas – nodošanas aktu paraksta dzīvojamās mājas pārstāvis un Pasūtītāja līguma ietvaros pilnvarotais pārstāvis.
	

	12.
	Pēc Pasūtītāja norādījumiem veic atsevišķu apkures ierīču un to tehniskā stāvokļa novērtēšanu atbilstoši ugunsdrošības normām.
	


3.pielikums
PRETENDENTA PIEREDZE LĪDZĪGU DARBU VEIKŠANĀ

	Nr.

p.k.
	Objekta nosaukums
	Pasūtītāja nosaukums, kontaktpersona, tālr.nr.
	Veikto darbu īss apraksts (norādīt tos darbu veidus, kas atbilst nolikuma 3.4.1.punktam)
	Ēku skaits

	1.
	
	
	
	

	2.
	
	
	
	

	…
	
	
	
	


Pretendenta paraksttiesīgās personas vārds,
uzvārds, amats:


4.pielikums
<Aizpildīt datorsalikumā> 

Pretendenta rekvizīti: 

Uzņēmuma nosaukums: ______________________________________

Vien reģ. Nr._______________________________

Juridiskā adrese _____________________________________________

Faktiskā adrese _____________________________________________

Tālruņa (faksa) numuri __________________/ ____________________/.

FINANŠU PIEDĀVĀJUMS

Iepirkumā “Dūmvadu, to pakāju un ventilācijas kanālu tīrīšanas darbi dzīvojamās mājas Ropažu pagastā, kuru pārvaldnieks ir sabiedrība ar ierobežotu atbildību “Vilkme”” (ID Nr. VILKME 2024/4)
Iepazinušies ar iepirkuma nolikumu, piedāvājam veikt Tehniskajā specifikācijā minētos darbus, saskaņā ar iepirkuma nolikuma prasībām un piekrītot visiem iepirkuma noteikumiem, par summu: 

	DARBA NOSAUKUMS


	Mērv.
	Daudzums*
	Vienas vienības cena EUR bez PVN
	Cena kopā par visu apjomu EUR bez PVN

	Apkures dūmvada tīrīšana
	Kanāls
	40
	
	

	Skursteņa pakājes tīrīšana
	Kanāls
	20
	
	

	Ventilācijas kanāla tīrīšana
	Kanāls
	20
	
	

	Jauns lauzums skursteņa kanālā un tā aizmūrēšana
	gab.
	10
	
	

	Aizgruvuma likvidēšana dūmvadā vai ventilācijas kanālā
	Aizgruvums
	10
	
	

	Apkures ierīces, iekārtas, dūmvadu un dabīgās ventilācijas kanālu tīrīšanas akta sastādīšana
	Akts ēkai
	10
	
	

	Apsekošanas akta par dūmvadu un ventilācijas kanālu tehnisko stāvokli sastādīšana:
	Akts
	
	
	

	1) Vienkāršots akts jumtam
	Akts jumtam
	10
	
	

	2) Akts par katru dzīvokli un dūmvadu
	Akts dzīvoklim
	10
	
	

	Krāsns tīrīšana
	Revīzijas lūka
	5
	
	

	Sildmūra tīrīšana
	Revīzijas lūka
	5
	
	

	Kamīna vai ilgdedzes krāsns tīrīšana
	gab.
	10
	
	

	Centrālapkures katlu sekciju tīrīšana
	Eja
	5
	
	

	Metāla dūmeņa tīrīšana no apakšas
	gab.
	5
	
	

	Pavarda tīrīšana
	Revīzijas lūka
	10
	
	

	Tehnisko noteikumu izsniegšana pēc Pasūtītāja pieprasījuma
	gab.
	5
	
	

	KOPĀ
	
	

	PVN 21%
	
	

	KOPĀ AR PVN
	
	


* Dotajam daudzumam ir ilustratīvs raksturs. Iepirkuma līguma ietvaros Pasūtītājs pasūta tādu pakalpojumu apjomu, kāds nepieciešams tā darbības nodrošināšanai, t.i., iepirkuma līgums ir ierobežots ar īguma kopējo cenu (41 990,00 EUR bez PVN) un līguma termiņu (24 mēneši).
Apliecinām, ka esam pilnībā iepazinušies ar iepirkuma apjomu un mūsu piedāvājumā iekļautas visas nepieciešamās izmaksas, kas saistītas ar piedāvāto darbu izpildi, t.sk., darba aizsardzība; transporta izdevumi apkalpojošam personālam un materiālu iegādei; peļņa; izdevumi par plānoto tīrīšanas darbu informēšanu nedēļu iepriekš, žurnāla vešana.
Pretendenta paraksttiesīgās personas vārds,
uzvārds, amats:


5.pielikums
Līguma projekts
SIA “VILKME”, vienotais reģistrācijas Nr. 40103073411 turpmāk tekstā – „PASŪTĪTĀJS”, kura vārdā saskaņā ar statūtiem rīkojas valdes loceklis ______, no vienas puses, un

______________, vienotais reģistrācijas Nr. __________, komersanta reģistrācijas Nr. ________, turpmāk tekstā – „IZPILDĪTĀJS”, kura vārdā saskaņā ar statūtiem rīkojas valdes loceklis ______________, no otras puses, 

turpmāk šī līguma tekstā PASŪTĪTĀJS un IZPILDĪTĀJS abi kopā saukti arī „Puses”, bet katrs atsevišķi arī „Puse”, pamatojoties uz iepirkuma “Dūmvadu, to pakāju un ventilācijas kanālu tīrīšanas darbi dzīvojamās mājas Ropažu pagastā, kuru pārvaldnieks ir sabiedrība ar ierobežotu atbildību “Vilkme”” (ID Nr. VILKME 2024/4), noslēdz sekojoša satura līgumu, turpmāk tekstā – „Līgums”, kas ir saistošs kā Pusēm, tā arī viņu saistību un tiesību pārņēmējiem:
1. LĪGUMA PRIEKŠMETS
1.1. PASŪTĪTĀJS pasūta un IZPILDĪTĀJS apņemas PASŪTĪTĀJA uzdevumā veikt dūmvadu, tās pakāju un ventilācijas kanālu tīrīšanas pakalpojumus dzīvojamās mājās atbilstoši MK 19.04.2016. noteikumiem Nr.238 „Ugunsdrošības noteikumi” un saskaņā ar tehnisko specifikāciju, turpmāk tekstā – pakalpojumi. Tehniskā specifikācija ir iepirkuma LĪGUMA pielikums.
1.2. LĪGUMA 1.pielikums ir IZPILDĪTĀJA iesniegtais Finanšu piedāvājums.
1.3. LĪGUMA 2.pielikums ir Tehniskā specifikācija un orientējošs māju, kurās jāveic pakalpojumi, saraksts.

2. LĪGUMA IZPILDES KĀRTĪBA

2.1. IZPILDĪTĀJS apņemas saskaņā ar savu piedāvājumu, tajā iekļauto tehnisko piedāvājumu un PASŪTĪTĀJA norādēm veikt:
2.1.1. dūmvadu tīrīšanu daudzdzīvokļu dzīvojamās mājās saskaņā ar tehnisko specifikāciju pastāvīgi atbilstoši MK 19.04.2016. noteikumu Nr.238 „Ugunsdrošības noteikumi” normām;
2.1.2. veikt citus tehniskajā specifikācijā norādītos pakalpojumus;

2.1.3. veikt noteikto pakalpojumu izpildi LĪGUMĀ paredzētajā termiņā, apjomā un kvalitātē;
2.1.4. pakalpojuma sniegšanā iesaistīt šādu sertificētu skursteņslauķi: ______________.
2.2. PASŪTĪTĀJS apņemas:

2.2.1. sniegt IZPILDĪTĀJAM visu LĪGUMA izpildei nepieciešamo informāciju;

2.2.2. veikt samaksu par kvalitatīvi un laikā sniegtiem pakalpojumiem LĪGUMĀ noteiktajos termiņos un kārtībā.

3. LĪGUMA TERMIŅŠ

3.1. IZPILDĪTĀJS sniedz LĪGUMĀ noteiktos pakalpojumus 24 (divdesmit četrus) mēnešus, skaitot no LĪGUMA noslēgšanas dienas. Ja minētajā termiņā nav izlietota visa līgumcena, LĪGUMS uzskatāms par automātiski pagarinātu uz vēl turpmākajiem 12 mēnešiem, pie nosacījuma, ka netiek pārsniegta piedāvātā līgumcena. LĪGUMA kopējais termiņš nedrīkst pārsniegt 60 mēnešus.
4. LĪGUMCENA UN NORĒĶINU KĀRTĪBA
4.1. Līgumcena, ko PASŪTĪTĀJS samaksā IZPILDĪTĀJAM par LĪGUMĀ noteikto pakalpojumu kvalitatīvu izpildi nepārsniedz 41 990,00 EUR bez PVN. PVN tiek papildus aprēķināts atbilstoši spēkā esošo normatīvo aktu prasībām. Pakalpojuma izcenojumi ir noteikti LĪGUMA 1.pielikumā.

4.2. Samaksu par sniegtajiem pakalpojumiem PASŪTĪTĀJS samaksā IZPILDĪTĀJAM pēc katrā daudzdzīvokļu dzīvojamā mājā izpildīto pakalpojumu pieņemšanas vienu reizi mēnesī par iepriekšējo mēnesi pēc IZPILDĪTĀJA atbilstoši noformēta un iesniegta rēķina saņemšanas, 10 (desmit) darba dienu laikā pēc rēķina saņemšanas dienas.

4.3. Ja LĪGUMA darbības laikā kāda no LĪGUMA 2.pielikumā uzskaitītājām daudzdzīvokļu dzīvojamām mājām atsakās no pakalpojumiem vai PASŪTĪTĀJS pieņem lēmumu kādā daudzdzīvokļu dzīvojamā mājā neveikt pakalpojumus, tad IZPILDĪTĀJAM šajā mājā pakalpojumi nav jāveic un tā tiek dzēsta no LĪGUMA 2.pielikuma, neslēdzot par to atsevišķu vienošanos.

5. Nepārvarama vara
5.1. PUSES nav atbildīgas par daļēju vai pilnīgu LĪGUMA saistību neizpildi, ja neizpilde ir sekas dabas parādību, kara darbības un citu nepārvaramas varas apstākļu darbībai, kas tiešā veidā ietekmējusi LĪGUMA izpildi. LĪGUMA saistību izpildes termiņš tiek pagarināts par laiku, kurā darbojušies nepārvaramas varas apstākļi, kā arī šo apstākļu izraisītās sekas.
5.2. Tā PUSE, kura sakarā ar neparedzētajiem apstākļiem nevar izpildīt LĪGUMA nosacījumus, ne vēlāk kā 3 (trīs) darba dienu laikā informē otru PUSI par šādu apstākļu iestāšanos. Šādā gadījumā PUSES vienojas par darbu turpmāku izpildi.
5.3. Nepārvaramas varas apstākļu esamība ir jāpierāda PUSEI, kura uz tiem atsaucas. 
6. Līguma izbeigšana
6.1. LĪGUMS var tikt izbeigts tikai LĪGUMĀ noteiktajā kārtībā, saskaņā ar Publisko iepirkumu likuma 64.panta noteikumiem vai PUSĒM savstarpēji vienojoties.
6.2. PASŪTĪTĀJAM ir tiesības vienpusēji izbeigt LĪGUMU 10 (desmit) dienas iepriekš rakstveidā par to brīdinot IZPILDĪTĀJU gadījumos, ja:
6.2.1. IZPILDĪTĀJS vairāk nekā 2 (divas) reizes kavējis Pakalpojuma izpildes termiņu;
6.2.2. IZPILDĪTĀJS bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas procesa ierosināšana, likvidācijas uzsākšana).
6.3. PASŪTĪTĀJAM ir tiesības vienpusēji atkāpties no LĪGUMA izpildes, ja LĪGUMU nav iespējams izpildīt tādēļ, ka LĪGUMA izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.4. Abpusēji rakstiski vienojoties, PUSES ir tiesīgas izbeigt LĪGUMU kāda cita iemesla dēļ.
6.5. LĪGUMA izbeigšanas gadījumā PASŪTĪTĀJS samaksā par faktiski sniegtiem Pakalpojumiem.
6.6. Gadījumā, ja LĪGUMS tiek izbeigts kādas PUSES vainas dēļ, kas izpaudusies kā LĪGUMA saistību nepildīšana vai nepienācīga pildīšana vai zaudējumu nodarīšana otrai PUSEI, tad PUSEI, kura ir vainojama LĪGUMA izbeigšanā, ir jāatlīdzina otrai PUSEI zaudējumi, kas tai rodas saistībā ar LĪGUMA izbeigšanu.
7. Apakšlīgumi un personāls (ja attiecināms)

7.1. IZPILDĪTĀJS nav tiesīgs bez saskaņošanas ar PASŪTĪTĀJU veikt piedāvājumā norādītā personāla un apakšuzņēmēju nomaiņu un iesaistīt papildu (jaunus) apakšuzņēmējus, kuru sniedzamo pakalpojumu vērtība ir vismaz 10 000,00 EUR bez PVN (turpmāk –apakšuzņēmējs), LĪGUMA izpildē. 
7.2. PAŪTĪTĀJS nepiekrīt IZPILDĪTĀJA piedāvājumā norādītā personāla nomaiņai, ja piedāvātais personāls neatbilst iepirkuma procedūras dokumentos personālam izvirzītajām prasībām.
7.3. PASŪTĪTĀJS nepiekrīt IZPILDĪTĀJA piedāvājumā norādītā apakšuzņēmēja nomaiņai, ja pastāv kāds no Publisko iepirkumu likuma 62.panta trešajā daļā minētajiem nosacījumiem. PASŪTĪTĀJS nepiekrīt jauna apakšuzņēmēja piesaistei Publisko iepirkumu likuma 62.panta ceturtajā daļā minētajā gadījumā, kā arī atbilstoši Publisko iepirkumu likuma 62.panta piektajā daļā noteiktajam, ja uz to attiecas izslēgšanas noteikumi.
7.4. PASŪTĪTĀJS pieņem lēmumu atļaut vai atteikt IZPILDĪTĀJA personāla vai apakšuzņēmēju nomaiņu vai jaunu apakšuzņēmēju iesaistīšanu LĪGUMA izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7.5. Noslēgtā apakšuzņēmuma LĪGUMA noteikumi nedrīkst būt pretrunā LĪGUMA noteikumiem un iepirkuma procedūras dokumentācijai. 
7.6. IZPILDĪTĀJS koordinē apakšuzņēmēju darbību un uzņemas pilnu atbildību par apakšuzņēmēju darbu izpildes kvalitāti, darbu izpildes termiņu u.c. LĪGUMA noteikumu ievērošanu.
7.7. IZPILDĪTĀJS uzņemas pilnu atbildību par veiktajiem norēķiniem ar tā piesaistītajiem apakšuzņēmējiem, t.sk. arī IZPILDĪTĀJA maksātnespējas procesa gadījumā. PASŪTĪTĀJS nenes nekādu atbildību, t.sk. arī materiālu, par IZPILDĪTĀJA savlaicīgi vai vispār neveiktiem norēķiniem ar tā piesaistītajiem apakšuzņēmējiem.
8. Citi noteikumi
8.1. Visi LĪGUMA grozījumi un papildinājumi ir spēkā, ja par to panākta PUŠU rakstiska vienošanās un ir ievēroti Publisko iepirkumu likuma 61.panta noteikumi. Tie pievienojami LĪGUMAM kā pielikumi un kļūst par LĪGUMA neatņemamu sastāvdaļu.
8.2. Strīdus un nesaskaņas, kas var rasties LĪGUMA izpildes rezultātā vai sakarā ar LĪGUMU, PUSES atrisina savstarpēju pārrunu ceļā. Ja vienošanos nav iespējams panākt, tad strīds tiek risināts vispārējās jurisdikcijas tiesā saskaņā ar normatīvajiem aktiem.
8.3. PUSĒM savlaicīgi jāinformē vienai otra par apstākļiem, kas ietekmē vai varētu ietekmēt LĪGUMA izpildi.
8.4. PASŪTĪTĀJA kontaktpersona: ______________________________________
8.5. IZPILDĪTĀJA kontaktpersona: ____________, t. _________, e-pasts: _____________________.
8.6. Pielikumi ir LĪGUMA neatņemama sastāvdaļa.
8.7. LĪGUMS stājas spēkā no tā parakstīšanas brīža.
8.8. LĪGUMS sastādīts un parakstīts valsts valodā uz ____ lapām 2 (divos) eksemplāros, no kuriem viens atrodas pie PASŪTĪTĀJA, bet otrs pie IZPILDĪTĀJA.
9. PUŠU REKVIZĪTI
	Pasūtītājs:
	Izpildītājs:

	SIA “VILKME”
	IZPILDĪTĀJS

	Reģistrācijas Nr. 40103073411
	Reģistrācijas Nr. 

	Priedes 4-57, Silakrogs, Ropažu pagasts, 

Ropažu novads, LV-2133
	Adrese

	Banka: Swedbank AS
	Banka: 

	Kods: HABALV22
	Kods: 

	Konta Nr.: LV13HABA0551022486614
	Konta Nr.: 

	Tālrunis: 67901050
	Tālrunis: 

	e-pasta adrese: vilkme@vilkme.lv
	e-pasta adrese: 

	
	

	Valdes loceklis A. Vītols /____________/
	Amats V. Uzvārds /____________/


6.pielikums

ĒKU SARAKSTS*
	N.p.k.
	Adrese
	Būves kopējā platība m2

	ROPAŽI

	1
	Bērzu 1 (1-18)
	1487,00

	
	Bērzu 1 (19-27)
	910,40

	2
	"Kristāli"
	1516,60

	3
	"Granīti"
	1619,30

	4
	"Rubīni"
	2552,6

	5
	Rīgas 12
	2081,1

	6
	Zaļā 8 (1-24)
	3911,6

	
	Zaļā 8 (25-40)
	

	
	Zaļā 8 (41-56)
	

	7
	"Ēdelveisi"
	1738,08

	8
	"Saulītes" (malkas apkure)
	864,1

	9
	"Akācijas"
	260,3

	10
	"Varavīksnes"
	270,7

	11
	"Dzilnas" (malkas apkure)
	385,84

	12
	"Augšciema stacija" (malkas apkure)
	398,46

	13
	"Kangaru stacija" (malkas apkure)
	381,9

	SILAKROGS

	14
	Priedes 1
	5054

	15
	Priedes 2
	5019,10

	16
	Priedes 3
	4915,00

	17
	Priedes 4
	4738,50

	18
	Priedes 5
	4780

	MUCENIEKI

	19
	Jaunceltnes 2 māja 3
	1060,70

	20
	Jaunceltnes 2 māja 4
	1223,26

	21
	Jaunceltnes 2 māja 5
	2612,70

	22
	Jaunceltnes 2 māja 6
	419,10

	23
	Jaunceltnes 2 māja 7
	1543,00

	24
	Jaunceltnes 2 māja 8
	402,90

	25
	Jaunceltnes 2 māja 9
	935,20

	TUMŠUPE

	26
	Tumšupe 3 (malkas apkure)
	1936,10

	27
	Tumšupe 4 (malkas apkure)
	1278,50

	28
	Zītari 1 (malkas apkure)
	297,70

	29
	Zītari 2 (malkas apkure)
	1948,90

	30
	Zītari 4 (malkas apkure)
	1303,40

	31
	Zītari 5 (malkas apkure)
	1313,00

	KĀKCIEMS

	32
	Sarmas (malkas apkure)
	1365,40

	33
	Ziedoņi (malkas apkure)
	574,03

	ZAĶUMUIŽA

	34
	Vidzemes prospekts 2
	1735,10

	35
	Vidzemes prospekts 6/1
	1741,80

	
	Vidzemes prospekts 6/2
	

	35
	Vidzemes prospekts 8
	2206,80

	36
	Vidzemes prospekts 10
	1563,20

	37
	Straumēni 1
	1922,77

	38
	Straumēni 2
	1913,75

	39
	Mežziņi 3 (malkas apkure)
	231,56

	40
	Mežziņi 4
	434,06

	41
	Mežziņi 5
	 597.8

	42
	Parka iela 1
	2443,62

	43
	Parka iela 3
	1131,52

	44
	Parka iela 5
	732,00

	GARKALNE

	45
	Upes iela 4/1
	1200,3

	46
	Upes iela 4/2
	1888,6

	47
	Ziedu iela 2A
	2062,1


*Līguma darbības laikā tas var tikt papildināts un precizēts
7.pielikums
INFORMĀCIJA PAR PRETENDENTA PIESAISTĪTAJIEM APAKŠUZŅĒMĒJIEM

	Nosaukums
	Adrese, tālrunis
	Kontaktpersona
	Sniedzamo pakalpojumu vērtība (EUR bez PVN)
	Apakšuzņēmējam paredzēto darbu īss apraksts

	
	
	
	
	

	
	
	
	
	

	
	
	
	
	

	
	
	
	
	


Pielikumā:

1)__________ brīvā formā sagatavots apliecinājums par gatavību piedalīties pakalpojumu sniegšanā;

2)__________ brīvā formā sagatavots apliecinājums par gatavību piedalīties pakalpojumu sniegšanā.

Pretendenta paraksttiesīgās personas vārds,
uzvārds, amats:


� Eiropas vienoto iepirkuma procedūras dokumentu var aizpildīt šeit: https://ec.europa.eu/growth/tools-databases/espd/filter?lang=lv vai arī lejupielādējot un aizpildot MS Word dokumenta 2. pielikumu: http://www.iub.gov.lv/sites/default/files/upload/1_LV_annexe_acte_autonome_part1_v4.doc

